Tiltale for overtrædelse af straffelovens § 191, stk. 2, jf. stk. 1, 2. pkt., jf. lov om euforiserende stoffer § 3, medvirken til trusler efter straffelovens § 266, jf. § 23, stk. 1, afpresning efter straffeloven... Vis mere
Ret: Retten i Næstved (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Liv og legeme;
Narkotika;
Strafferetlige sanktioner og andre foranstaltninger;
Våben, eksplosiver og fyrværkeri;

/

RETTEN I NÆSTVED

Udskrift af dombogen

D O M

afsagt den 10. juni 2021

Rettens nr. 597/2021
Politiets nr. 1900-71281-00070-20

Anklagemyndigheden
mod
Tiltalte 1
CPR nr. 1 og
Tiltalte 2
CPR nr. 2

Der har medvirket domsmænd ved behandlingen af denne sag.

Anklageskrift er modtaget den 26. januar 2021.

Tiltalte 1 og Tiltalte 2 er tiltalt

1.
begge for

overtrædelse af straffelovens § 191, stk. 2, jf. stk. 1, 2. pkt., jf. lov om
euforiserende stoffer § 3, jf. § 2, stk. 4, jf. bekendtgørelse om eufori-serende
stoffer § 27, stk. 1, jf. § 3, jf. bilag 1, liste B nr. 29,
ved den 9. maj 2020 om eftermiddagen, i forening, herunder med Vidne 1, hvis
sag er afgjort, at have været i besiddelse af ca. 50 kg amfetamin med henblik på
videreoverdragelse, idet de to tiltalte i forening med Vidne 1 kørte til Adresse 1,
4200 Slagelse, hvor to papkas-ser indeholdende i alt ca. 50 kg amfetamin blev
placeret i personbil, Reg. nr. 1, ført af Tiltalte 1, hvorpå hun og følgebil, Reg.
nr. 2, ført af Tiltalte 2 - med Vidne 1 som passager - transporterede de ca. 50 kg
amfetamin til Køge.

2.
Tiltalte 2 for

medvirken til trusler efter straffelovens § 266, jf. § 23, stk. 1,
ved den 29. august 2020 ca. kl. 15.45 ved Shell tanken på Adresse 2 i By 1, i
forening med Person 1, hvis sag behandles særskilt, at have truet Forurettede på
livet, idet tiltalte kørte Person 1 til gerningsstedet og stod ved hans side som en
del af trussels-billedet, da Person 1 til Forurettede udtalte; ”Bare rolig, der er
kamera, ellers

Std 75284



/

side 2

havde jeg smasket dig allerede. Stod det til mig, var du pakket ind bag i din bil
og kørt i havnen” eller lignende, hvilket var egnet til at fremkalde alvorlig frygt
for Forurettedes liv eller helbred.

3.
Tiltalte 2 for

afpresning efter straffelovens § 281, nr. 1, jf. § 286, stk. 1,
ved den 29. august 2020 ca. kl. 21.19 ved REMA 1000 på Jyllandsgade 7 i
Ringsted, i forening med Person 1, hvis sag behandles sær-skilt, for at skaffe sig
eller andre uberettiget vinding, at have truet Forurettede til at betale 150.000;
kr., idet tiltalte kørte Person 1 til gerningsstedet og stod ved hans side som en
del af trusselsbilledet, da Person 1 tog fat i Forurettede og skubbede ham frem
og tilbage og samtidig afkrævede Forurettede en ”dummebøde” på 150.000; kr.,
hvoraf Forurettede skulle betale de første 15.000; kr. dagen efter, hvilket
Forurettede ikke gjorde, hvorefter Forurettede den 31. august 2020 kl. 15.13
modtog en truende SMS fra tiltalte og Person 1 med ordlyden; ”Tror det er en
god ide at komme 20kl idag der ingen der kan rede dig din lille snot ungen” .

4.
Tiltalte 2 for

overtrædelse af fyrværkeribekendtgørelsens § 75, stk. 1, nr. 3, jf. § 13, stk.
1,
ved den 22. september 2020 ca. kl. 07.45 på Adresse 3, By 2, 4100 Ringsted,
uden tilladelse at have opbevaret 2 stk. krysantemums-bomber.

5.
Tiltalte 2 for

overtrædelse af straffelovens § 191, stk. 2, jf. stk. 1, 1. pkt., jf. lov om
euforiserende stoffer § 3, jf. § 2, stk. 4, jf. bekendtgørelse om eufori-serende
stoffer § 27, stk. 1, jf. § 3, jf. bilag 1, liste B nr. 66,
ved den 22. september 2020 ca. kl. 07.45 på Adresse 3, By 2, 4100 Ringsted, at
have været i besiddelse af ca. 752,6 gram kokain i hovedsagen med henblik på
videreoverdragelse.

Påstande

Anklagemyndigheden har nedlagt påstand om fængselsstraf, og har for så vidt
angår Tiltalte 2 henvist til straffelovens § 88, stk. 1, 2. pkt. .

Anklagemyndigheden har påstået konfiskation hos Tiltalte 2 af 2.050 kr., 2 stk.
krysantemumsbomber, 752,6 gram kokain, emballage hertil, en vakuum-pakker,
2 stk. digitalvægte og låg hertil, en ske, en kasse med gummihands-ker, en kniv
med hylster samt 2 stk. poser med ”snifferør” og



/

side 3

”pølsemandsposer” ,   jf. straffelovens § 75, stk. 1 og stk. 2.

Tiltalte 1 har nægtet sig skyldig.

Tiltalte 2 har erkendt sig skyldig i forhold 4, men har i øvrigt nægtet sig
skyldig.

Forsvareren har anmodet retten om at se bort fra forklaringen afgivet af Vidne
2, da der efter forsvarerens opfattelse er indgået en ulov-lig aftale med vidnet
om strafnedsættelse i hans egen sag. Forsvareren har henvist til den rapport
indeholdende aftale om strafnedsættelse, der foreligger i sagen, samt vidnets
svar på forsvarerens spørgsmål.

Anklageren har oplyst, at der ikke er indgået en ulovlig aftale. Den aftale,
rapporten henviser til, er den tilkendegivelse, der er fremlagt, og hvoraf
fremgår, at vidnet er orienteret om, at det er retten, der tager stilling til
spørgsmålet om straf, og at anklageren blot vil videregive oplysninger om
forhold, der kan medføre strafnedsættelse, til retten.

Sagens oplysninger

Der er afgivet forklaring af de tiltalte og af vidnerne Vidne 2, Vidne 3, Vidne 1,
Forurettede (navne- og adressebeskyttelse) og Vidne 4.

Tiltalte 1's forklaring ved grundlovsforhøret er dokumenteret, og hun har
herefter afgivet supplerende forklaring.

Forklaringen afgivet ved grundlovsforhøret er gengivet således i retsbogen:

"Sigtede forklarede, at hun kender Tiltalte 2, som er en stor fyr. Sigtede var ikke klar over,
om han har banderalation. Vidne 1 er en tidligere kæreste i en kortere periode, senere end
den 9. maj 2020. Sigtede ved ikke hvor godt Tiltalte 2 og Vidne 1 kender hinanden. Sigtede
har mødt Person 1 en enkelt gagn og mener, at han har forbindelse til Satudarah.

Sigtede hentede nogle kasser for Tiltalte 2 på et tidspunkt i foråret. Hun havde dagen
forinden røget en smøg med Tiltalte 2, der havde spurgt om hun kunne hjælpe ham med at
flytte nogle ting og det havde hun sagt ja til som en vennetjene-ste uden at tænke over, hvad
det var hun skulle flytte. Hun ventede på en Tankstati-on (F24 ved Sorøvej i Ringsted) i sin
blå VW og kørte efter Tiltalte 2, da han kørte forbi i sin Sorte Range Rover. Sigtede så ikke
andre i Range Rover'en på det tids-punkt. Hun vidste fortsat ikke, hvad de skulle hente. De
kørte til en landejendom i omegnen af By 3 og Slagelse. Sigtede steg ud og røg en cigaret.
Tiltalte 2 bad hen-de om at sætte sig ind bilen igen. Der var flere til stede på
landejendommen. Tiltalte 2 og Vidne 1 kom med to små flyttekasser, ca. 50 cm. kasser, og
stillede dem i hendes bil. Så kørte Tiltalte 2 og Vidne 1 i Tiltalte 2's sorte Range Rover, og
hun kørte efter, til p-pladsen ved Fakta ved stationen i Køge i nærheden af Vidne 1's
lejlighed. Sigtede undrede sig ikke over, at hun skulle hjælpe, fordi der var rigtig mange
ting i Range Rover'en.

Tiltalte 2 og Vidne 1 tog kasserne i Køge. I hvert fald den ene af kasserne kom op i



/

side 4

Vidne 1's lejlighed, hvor hun kun blev ganske kort, uden at der rigtig blev snakket om
noget. Dengang var Vidne 1 stadig fremmet for hende og hun følte sig utryg i hans lej-
lighed, men senere blev de kærester. Hun så ikke hvad der skete med kasserne.

Hun fik ikke betaling for at hjælpe med at flytte kasserne, men blev tilbudt benzin-penge og
fik en pose cement.

1-2 måneder senere lejede hun et Nettolager i By 4 for Tiltalte 2. Hun gik ud fra, at han
ikke selv kunne leje lagerpladsen, fordi han nok stod i RKI. Han kom ik-ke selv på lageret,
men kørte Tiltalte 2 derud en gang. Sigtede ved ikke hvad Tiltalte 2 skulle bruge
lagerpladsen til.

Sigtede havde ikke tidligere hjulpet Tiltalte 2, men kørte ved en senere lejlighed -
formentlig sensommeren 2020 - en indkøbspose med tøj til Næstved for ham. Hun
afleverede posen til en usoigneret misbruger på Parkvej i Næstved. Hun har ikke talt med
Tiltalte 2 siden turen til Næstved og heller ikke med Vidne 1 de sidste 2-3 måneder, efter at
han fik arbejde i Århus.

Sigtede er i gang med en uddannelse som sikkerhedsvagt og bor alene til leje i Hol-bæk."

Tiltalte 1 har supplerende forklaret, at det forholder sig som hun har forklaret
ved grundlovsforhøret.  Da de kørte fra landejendommen kørte Vidne 1 og
Tiltalte 2 efter hende. Da de kørte til landejendommen, kørte hun ef-ter dem.
Hun har snakket med Tiltalte 2 siden turen. Hun havde ikke nogen ide om, hvad
der var i de 2 kasser. Hun undrede sig ikke over, at hun skulle med. Hun
undrede sig ikke over, at kasserne skulle ind i Range Roveren. Hun havde ikke
set, at der var andre i bilen end Tiltalte 2, før de kom til lan-dejendommen. Det
undrede hun sig ikke over. Hun ved ikke, hvorfor kassen/ kasserne skulle op i
Vidne 1's lejlighed i Køge. Hun vidste ikke, hvad kasserne in-deholdt, og hun
har ikke spurgt Vidne 1 om det. Hun har ikke set kassen/kasser-ne siden de blev
båret op i Vidne 1's lejlighed. Det er rigtigt, at hun har lejet et rum på et
Nettolager i Holbæk for Tiltalte 2. Hun kan ikke huske, hvornår hun lavede
denne lejeaftale. Hun husker ikke, hvor længe hun lejede lageret. Det kan nok
godt passe at det var indtil den 2. august 2020. Hun husker ik-ke, hvordan
aftalen om at hun skulle leje lokalet kom i stand. Tiltalte 2 spurgte hende om
hun ville gøre det. Hun husker ikke om det var via telefon eller personligt
møde. Man kommer ind via en App på telefonen. Hun husker ikke, om man får
tilsendt en kode. Hun har været ved lageret en enkelt gang sammen med Tiltalte
2. Der blev ikke taget noget ind eller ud fra lageret. Hun vidste ikke, hvad der
var på lageret. Hun spurgte ikke om, hvad Tiltalte 2 skulle bruge lageret til. Hun
undrede sig ikke over, at det var hende, der skulle leje det. Lejen blev betalt via
et tilknyttet betalingskort. Hun mener, at der var en ekstra lås på døren til
lageret. Lageret ringede til hende og sagde, at hun skulle fjerne denne ekstra lås.
Hun har haft et økonomisk mellemvæ-rende med Tiltalte 2. Det var noget
småtteri der blev til et samlet beløb på 2.000 kr. Det var Tiltalte 2 der skyldte
hende penge. Hun har fået de 2.000 kr. i august 2020. Beløbet har ikke noget
med køreturen at gøre.

Foreholdt fil 1, side 1493, har hun forklaret,  at hun har modtaget 3.000 kr.



/

side 5

fra Tiltalte 2. Dette beløb indeholdt de 2.000 kr. som han skyldte. Det har ikke
noget med køreturen at gøre. Hun har ikke kørt for Person 1 eller Vidne 1. Hun
vidste ikke, om Tiltalte 2 havde nogen tilknytning til stoffer.

På forsvarerens forespørgsel har hun forklaret, at  hun er 21 år gammel. Hun
boede i Holbæk inden hun blev anholdt. Inden da boede hun i By 5, Næst-ved
og Ringsted. Hun flyttede til Ringsted i 2012. Hun var da 12 år gammel. Hun
flyttede til Ringsted sammen med sin mor. Hun lærte Tiltalte 2 at kende
omkring 2016. De har fælles bekendte. En veninde havde flirtet med Tiltalte 2.
De fleste gang hun har set Tiltalte 2 er på den gamle Shell tank. Der har hun
været rimeligt tit gennem flere år. Hun mødte ham oftest i selskab med andre.
De snakkede sammen en gang imellem. Tiltalte 2 var både en ven og en
bekendt. Hun har været på besøg hos Tiltalte 2 2 gange sammen med nogle
andre. Han har aldrig været på besøg hos hende. I 2017 flyttede hun til
Næstved. Hendes mor flyttede til Bornholm, og hun boede skiftevis hos 2
veninder.  Hun boede til omkring sommerferien 2018 i Næstved, hvo-refter hun
flyttede til By 5 på skolehjem. Hun genoptog nu sin gang på Shell tanken i
Ringsted. Det var i 2018/2019. Hun flyttede fra By 5 i 2019 og til Holbæk. Hun
kom stadig på Shell tanken i Ringsted. Hun gik i gang med en uddannelse som
sikkerhedsvagt.

Hun kender kun Tiltalte 2 af alle dem der er involveret i nærværende sag.
Tiltalte 2 kontaktede hende indenfor 2 dage før den 9. maj 2020. De røg en
smøg sammen. De mødtes ved Brugsen i By 2. Det var bare et hyggemøde.
Tiltalte 2 spurgte, om hun kunne hjælpe ham med at køre. Tiltalte havde penge
til gode hos Tiltalte 2. Hun har tidligere hjulpet ham med f.eks. et lift og
kontanter. Det var småbeløb, som i alt blev til 2.000 kr. De havde ikke snakket
om, hvordan han skulle betale tilbage. Tiltalte har tidligere efter-spurgt
pengene. Tiltalte 2 havde fået arbejde i januar 2020, og havde ikke da brug for
penge. Det var forud for at han startede arbejdet, at han manglede penge.
Tiltalte 2 kørte i en Passat. Tiltalte 2 spurgte hende, om hun ville hjælpe med at
flytte nogle ting. Hun sagde ja. De aftalte at mødes på F24 tanken ved Sorøvej i
Ringsted. Det var Tiltalte 2 der foreslog dette. Tiltalte 2 dyttede ad hende.
Tiltalte 2 kørte på omfartsvejen. Hun kørte ud efter Tiltalte 2. Hun vidste ikke,
hvor de skulle hen. Hun skulle bare følge efter. De kørte mod By 3 og forbi
vejen mod Næstved, og drejede til højre på et tidspunkt. De kørte et stykke
mere, og endte på en landejendom. Hun anede ikke, hvor hun var. Vidnet steg
ud for at ryge en smøg. Hun fik at vide, at hun bare kunne sætte sig ind i bilen
igen. Det var Tiltalte 2 der sagde dette til hende. Der kom en hen til hende og
sagde, at de skulle til en adresse i Kø-ge. Der var nogen, der lukkede
bagklappen op på hendes bil. Hun så ikke, hvad der blev lagt i bilen, ud over et
kort glimt af nogle kasser, som hun så nogen komme gående med. Tiltalte så
den anden person i Range Roveren. Han kom over til hende og fortalte, hvor de
skulle hen. Hun har aldrig set ham før. Hun fik adressen og tastede den ind i
GPS'en. Nu var det hende der kørte forrest. Hun kørte til Køge. Hun så Range
Roveren et par gange i bakspejlet. Hun holdt på en stor parkeringsplads, da hun
kom til Køge. Hun



/

side 6

steg ud af bilen og røg en smøg. Hun lukkede ikke bagagerummet op. Hun
ventede på Tiltalte 2 og den anden, som kom kort efter. Hun stod ved for-døren
af sin bil. Hun anede ikke, hvad der skulle ske. De andre sagde hej til hende. En
af dem åbnede bagagerummet, og det var første gang hun så kas-serne. Hun har
ikke haft fat i kasserne, og har kun set dem. Det var en slags flyttekasser. Hun
mindes ikke at have set nogen skrift på kasserne. Tiltalte 2 og den anden tog
hver sin kasse. De spurgte om hun ville med op og have noget at drikke, og det
ville hun gerne. Hun fulgte efter dem op i lejligheden. Der var ikke nogen der
fortalte, hvis lejlighed det var. Hun fik noget vand at drikke. Hun var der i ca.
10 minutter. Hun satte sig på sofaen. De to andre stod ude i køkkenet. Tiltalte 2
spurgte om hun var ok. De havde snakket om, at hun skulle have dieselpenge og
en pose cement for ulejligheden. Det var omkring 100 kr. hun skulle have.
Cementen skulle bruges til at dække et hul i hendes bopæl, så mus og rotter
ikke kom ind. Cementposen gik dog i stykker, og endte ud over hele bilen.

Tiltalte 2 sagde til hende, at Vidne 1 syntes at hun så sød ud, og hun syntes og-
så, at Vidne 1 så sød ud. Det var nok en uges tid efter 9. maj 2020. Vidne 1
kontak-tede tiltalte, og de aftalte, at de skulle ses. De blev meget tætte. De
flyttede ikke sammen. Når de var sammen var det altid hos Vidne 1 i Køge. De
var sam-men en del i starten. Vidne 1 fik arbejde i Jylland, og kom kun hjem i
weekender-ne. Tiltalte skulle vænne sig til at sove sammen med folk igen.
Tiltalte har været ude for en ubehagelig oplevelse med en ven, hvilket gør, at
hun har mistillid til mænd. Hun havde vænnet sig til at være sammen med
Vidne 1, indtil han tog til Jylland. Der var flere ting, der gjorde, at hun ikke
kunne være sammen med Vidne 1 mere. De var sammen fra maj til august
2020.

På advokat Anders Riisagers forespørgsel har hun forklaret, at hun har kendt
Tiltalte 2 i nogle år. Man hang ud på den gamle Shell tank i Ringsted, og det var
også der hun mødte Tiltalte 2. De ting hun har gjort for Tiltalte 2 er
vennetjenester. Tiltalte 2 har også gjort tjenester for hende, bl.a. ved at hen-te
hende, når hun var i byen med veninderne. Hun mødtes med Tiltalte 2 ved
Brugsen i By 2. De røg en smøg sammen. Det var der ikke noget unaturligt i, og
det har de gjort så tit. Tiltalte 2 spurgte om hun ville hjælpe ham, og det ville
hun gerne. De aftalte, at det var den 9. maj 2020 de skulle mødes. Det var ikke
aftalt, om hun skulle have sin bil med. Det var dog naturligt for hen-de, da hun
kom i den fra Ringsted. Hun mindes ikke, om der var ting i Tiltalte 2's bil.

Foreholdt fil 1, side 311:

"Tiltalte 2's bil var proppet med arbejdsting og det var derfor hun skulle hjælpe med at
flytte noget i hendes bil."

har hun forklaret, at der derfor ikke var noget unaturligt i, at det var hendes bil
der skulle bruges.



/

side 7

Der var ikke nogen hun kendte ude på landejendommen. Det var nogle mænd
og en kvinde. Hun kendte dem ikke. Hun var der i en smøgs tid. Hun husker
ikke, hvem der bar kasserne over i hendes bil. Hun så ikke kasserne. På vej
derfra kørte hun forrest. Hun husker ikke, hvor lang tid køreturen tog, måske
omkring 45 minutter De kørte ad motorvejen. Hun så kun de andre et par gange
i bakspejlet. Hun kom til en parkeringsplads i Køge. Bagge kasserne blev taget
ud af bilen. Vidne 1 og Tiltalte 2 bar en kasse hver. De virkede meget
afslappede begge to. Vidne 1's lejlighed er en lille lejlighed. Hun kan huske, at
hun så den ene kasse stå ude i køkkenet. Hun fik et glas vand, og var der i ca.
10 minutter. Hun husker ikke, om hun forlod lejligheden samtidig med Tiltalte
2. Betalingen var 100 kr. til brændstof, og en pose cement. Dette var ganske
naturligt. Hun hørte igen om kasserne i oktober, da hun landede på
politistationen. Hun har fælles venner med Tiltalte 2. Hun har ikke talt med
Tiltalte 2 om turen med kasserne.

Tiltalte 2 har ad forhold 1 forklaret, at han er ven med Tiltalte 1. Han kender
Vidne 1, som er en fælles bekendt gennem Person 1, som også bliver kaldt
Navn 1. Tiltalte kender Person 1 gennem fester og arrangementer. Vidne 1 er
mest en ven. Person 1 er en rigtig god ven. Tiltalte kender ikke Person 2 godt.
Han er dog en bekendt som kaldes Navn 2. Tiltalte kender ham fra Ringsted.
Tiltalte ved ikke, om Person 2 har relation til rocker/bandemiljøet. Tiltalte er
ikke selv i noget sådant. Person 1 er med i Satudarah. Han kender Person 1 som
en privat ven. Tiltalte har en mørk Range Rover, som han overtog i september.
Han har dog kørt i den si-den februar 2020. Tiltalte og Vidne 1 mødes en gang
imellem og spiser sammen. Et par dage før den 9. maj 2020 var de sammen, og
Vidne 1 spurgte, om tiltalte ville hjælpe ham. Vidne 1 har ikke noget kørekort.
Tiltalte sagde ja til at hjælpe Vidne 1. Tiltalte ringede til Tiltalte 1 og spurgte,
om hun kunne hjælpe ham. Det vil-le hun gerne. De holdt et møde. Den 9.maj
2020 tog tiltalte op til Vidne 1 i Køge og spiste morgenmad. Vidne 1 fik en
adresse på sin telefon, og de gik ned i tiltal-tes bil. Tiltalte ringede til Tiltalte 1
som var i Ringsted. De skulle mødes på F24 på Sorøvej. Tiltalte kørte forbi og
dyttede ad Tiltalte 1, som så kørte efter ham. Vidne 1 var passager i tiltaltes bil.
Vidne 1 havde ikke fortalt, hvad de skulle hente, og han tænkte ikke over at
spørge. Der var værktøj i tiltaltes egen bil.  Han vidste ikke hvor meget det
fyldte, det som skulle hentes. De ankom til en lan-dejendom i udkanten af By 3.
Der holdt en bil med en trailer. Nogen var ved at rydde op. Det var Vidne 2's
kærestes forældre der var der. Tiltalte ved, hvem Vidne 2 er. Han er kendt for at
stjæle i Ringsted og omegn. Tiltalte snakkede med Vidne 1 og Vidne 2. De gik
og sludrede. Vidne 1 og tiltalte satte sig på en bænk, og Vidne 2 kom med 2
kasser. Tiltalte holdt lige ud for gavlen. Tiltalte og Vidne 1 tog en kasse hver, og
gik hen til Tiltalte 1's bil med kasserne. Der var lige plads til de 2 kasser i
bagagerummet. Hver kasse vejede nok ca. 7,5 kg. De talte ikke om, hvad der
var i kasserne, som var forseglede. Der var ikke plads til kasserne i Range
Roveren, der var fyldt op med værktøj. De sagde farvel og kørte igen. Vidne 1
havde givet Tiltalte 1 sin adresse, og de kørte dertil. Tiltalte 1 kørte forrest, og
tiltalte fulgte efter til Køge. Tiltalte og Vidne 1 sad og småsnakkede og hyggede
sig i bilen. Tiltalte synes at der var ligegyldigt, hvem der kørte



/

side 8

forrest. Vidne 1 bor omkring Fakta ved Køge station. Tiltalte 1 var kommet
først og havde parkeret. Vidne 1 og tiltalte kom lidt efter. De tog en kasse hver i
Tiltalte 1's bil, og bar kasserne op i Vidne 1's lejlighed. Han ved ikke, hvad der
er sket med kasserne efterfølgende. Tiltalte 1 gik lidt før ham, og han gik kort
tid efter. Til-talte regnede med, at der var tyvekoster i kasserne ude fra Vidne 2
af. Tiltalte har lejet et Netto-lager ved Tiltalte 1's hjælp. Han havde købt nogle
tyvekoster, som han ikke kunne tage med hjem. Det var derfor lageret ikke
skulle stå i hans navn. Der var tyvekoster for 10.000-20.000 kr. Han husker
ikke, hvor-når lageret blev lejet, men det kan godt passe, at det var den 13. maj
2020. Det var tiltaltes dankort der blev tilknyttet i forbindelse med betalingen.
La-geret stod dog i Tiltalte 1's navn. Det var håndværktøj, boremaskiner,
møbler m.m. Det var noget der var stjålet. Han vil ikke udtale sig om hvorfra.
Der var ekstralås på døren til lageret. Den kunne man bare selv tage. Man får
ad-gang til lageret via en App. Hvis tiltalte skulle bruge lageret, ringede han til
Tiltalte 1, som så slog låsen fra. Tiltalte 1 har været ved lageret en gang, og
tiltalte har også været der en gang. Når der var lavet aftale med nogen, der
skulle der ind og hente noget, så ringede han til Tiltalte 1, som så låste op. Han
har haft et lille mellemværende til Tiltalte 1. Han overførte 3.000 kr. til hende
den 26. august 2021. Hun har hentet ham og kørte ham rundt, og gjort andre
små tjenester. Tiltalte 1 har kørt en Netto-pose til Næstved til en junkie for
tiltalte. Det var stjålne ting, der var i posen. Tiltalte 1 kom til Ringsted og
hentede po-sen, og kørte den så til Næstved. Person 1 har ikke haft noget med
Adresse 1 at gøre.

På forsvarerens forespørgsel har han forklaret, at han er uddannet entrepre-
nørmekaniker. Han startede sit eget firma, da han var 18-19 år gammel, og
mens han var i lære. Firmaet gik fint. Han arbejdede 15 timer om dagen. Han
var i Nordhavnen og på Nørrebro. Han var indlejet under M.J. Eriksson. Han
havde masser at lave og lange arbejdsdage, og han tjente godt på det. Han har
købt et hus sammen med sin mor og sat det i stand. De er fælles om hu-set, som
ligger udenfor Ringsted. Han står normalt op klokken lidt i 5 om morgenen, og
kører til København, og kører hjem igen kl. 17. Han har meget værktøj med når
han kører. Range Roveren er fyldt op med værktøj. Værktø-jet ligger fast i
bilen. Han mødte Vidne 1 gennem Person 1. Han husker ikke hvor-når. Det er et
par år siden. Vidne 1 er håndværker ligesom tiltalte. Han arbejder også mange
timer. Tiltalte spiste tit aftensmad sammen med Vidne 1 i Køge, når han var på
vej hjem fra arbejdet. Vidne 1 har besøgt tiltalte i Ringsted. Tiltalte kender
Tiltalte 1 fra Shell tanken i Ringsted. Vidne 2 er en han ved hvem er. Han er
kendt på egnen. Da han var 16-17 år fandt han ud af, hvem Vidne 2 var. Vidne 2
er kendt på egnen som en tyveknægt. Tiltalte har ikke købt tyvekoster af Vidne
2. Tiltalte har ikke været på ejendommen på Adresse 1 tidligere. Til-talte kørte
forbi Vidne 1. De lavede en aftale om nogle ting, der skulle flyttes. Vidne 1 har
ikke kørekort eller bil. Tiltalte ville gerne hjælpe med at flytte nogle ting. Vidne
1 havde ikke sagt, at det var fra Vidne 2 tingene skulle flyttes. Tiltalte snakkede
med Tiltalte 1 om onsdag eller torsdag. Tiltalte 1 var frisk på at hjælpe med det
samme. Tiltalte har ikke tænkt over, hvad det var der skulle flyttes. Tiltalte
fandt først ud af, at det var Vidne 2 de skulle ned til, da de ankom til
ejendommen og han så Vidne 2. De var på ejendommen i 5-10 minutters tid.



/

side 9

Vidne 2 havde besøg af sine svigerforældre. Tiltalte og Vidne 1 steg ud af bilen.
Han blev lidt overrasket over at se Vidne 2. Han tænkte, at det nok var tyveko-
ster eller hælervarer, de skulle flytte. Det var dem begge, der talte med Vidne 2.
Tiltalte ved ikke, om Vidne 2 vidste, at de skulle komme.  Tiltalte og Vidne 1
satte sig og røg en smøg langs med laden. Vidne 2 kom med 2 kasser og sagde,
at det var det hele. Det var kun tiltaltes bil der holdt mellem laden og Tiltalte 1's
bil. Han har båret kasserne 5 meter. Kasserne var plomberet. Kasser-ne blev sat
i Tiltalte 1's bil. Vidne 1 gav Tiltalte 1 adressen, hvor de skulle hen. Køretu-ren
tog en god halv time. De kørte med 2-3 bilers afstand. Tiltalte 1 kørte forre-st.
Den kasse tiltalte løfte vejende nok 7 kg. Tiltalte spurgte ikke om, hvad der var
i kassen. Han og Vidne 1 sad bare og hyggede sig. Han har kun tænkt på, at der
kunne være tyvekoster i kasserne. Det slog ham ikke, at det kunne væ-re narko.
Det vil han ikke have noget med at gøre. Vidne 2 har vist ikke rigtig haft noget
med narko at gøre, kun tyvekoster. De parkerede ved siden af Tiltalte 1, og gik
op i lejligheden med kasserne. Han har ikke haft noget med kas-serne at gøre
siden. Han har ikke talte med hverken Vidne 1 eller Tiltalte 1 om, hvad der var i
kasserne. Man roder jo ikke i andres kasser, for at se, hvad der er i kasserne.
Tiltalte havde en pose cement tilovers efter han har bygget huset om, og den fik
Tiltalte 1. Hun fik også 100 kr. Tiltalte 1 hentede cementen ude hos tiltalte. De
røg en smøg og snakkede sammen. Tiltaltes nabo er politibetjent, så derfor ville
han ikke have tyvekosterne hjem. Det var derfor han lejede et lager. Tiltalte har
selv taget kokain. Det var ikke unormalt for tiltalte at ind-tage narko i en
weekend. Han har samlet set været i nærheden af kasserne i ca. 45 minutter.

På advokat Ole Kjærs forespørgsel har han forklaret, at hans Range Rover er på
papegøjeplader. Der er en flad bund med et våbenskab nedenunder. Tiltalte 1
vidste ikke, hvor de skulle hen, og det var derfor tiltalte kørte forrest. Da de
skulle til Køge holdt Tiltalte 1 bagest, hvorfor det gav mening, at hun kørte for-
rest. Tiltalte 1 fik adressen i Køge, hvis de skulle komme fra hinanden, så hun
vidste, hvor hun skulle hen. Tiltalte har ikke fortalt Tiltalte 1, hvad han skulle
bruge lageret til. Der er en port man skal ind igennem. Den åbner man med en
App, og man slår også låsen fra via Appen. Det er lejeren af lagret, der har
adgangen. Tiltalte 1 kunne åbne direkte fra sin telefon. Tiltalte ringede til
Tiltalte 1, og så låste hun op. Tiltalte havde nøglen til ekstralåsen og den hente-
de folk hos ham.

Ad forhold 2 og 3 har han forklaret, at han ikke kendte Forurettede forud for
episoderne. En pige ved navn Vidne 4 var hos tiltalte og græd. Hun havde været
udsat for seksuelle overgreb fra Forurettede. Tiltalte kørte med Person 1 derned
til tanken. Der var en god stem-ning da de mødtes. De var der for at konfrontere
Forurettede. Det var Person 1 der snakkede med Forurettede. De snakkede
normalt sammen. Tiltalte kan ikke hus-ke, at Person 1 har fremsat trusler
overfor Forurettede. Tiltalte var ovre og snakke med en anden person. Tiltalte
kørte Person 1 ned til tanken. Tiltalte ved ikke, hvorfor Person 1 ikke vil sige,
hvem der har været med på tanken. Der var ik-ke snak om banderelationer. De
sagde farvel til hinanden. Forurettede gav dem sit



/

side 10

nummer. Forurettede forstod ikke, at han skulle have gjort noget forkert. De
ville gerne hjem og tale med Vidne 4 om tingene, og så lavede de et nyt møde,
hvor de havde Vidne 4 med, så der kunne findes en løsning på problemet. De
kørte hen til Rema1000 om aftenen, og mødtes med Forurettede. Tiltalte kan
ikke huske, om Forurettede blev bedt om at aflevere sin mobiltelefon. Vidne 4
kom ud. Vidne 4 stod og græd. Forurettede havde det ikke særligt godt, og
begyndte at græde lidt. Det var ikke på grund af tiltalte og Person 1, at
Forurettede var bange. Tiltalte husker ikke, at Person 1 skulle have taget fat i
Forurettede. Forurettede tilbød selv at give 15.000 kr. dagen efter. Det gav
Forurettede hånd på. Der var ikke tale om, at Forurettede skulle sælge sin bil for
at skaffe penge. Forurettede virkede ikke bange, men ked af, at han havde gjort
noget forket overfor en anden.

Foreholdt fil 1, side 2185, sms-korrespondance, forklarede tiltalte, at det er ham
der har skrevet "Person 1's ven her", og det er skrevet fra hans telefon. Det var
et uregistreret taletidskort.

Foreholdt fil 1, side 2186, nederste besked, har han bekræftet, at den har han
skrevet. Der var en motorcykelklub fra By 1, der kontaktede enten ham eller
Person 1. Tiltalte og Person 1 lagde kortene på bordet, og så bakkede
motorcykelklubben ud. Tiltalte fik et "surt opstød", og skrev beskeden.

Foreholdt fil 1, side 1982, en seddel, har tiltalte oplyst, at han ikke har set
sedlen før. Han og Person 1 har været i By 1 hos nogle venner. Det var ikke for
at opsøge Forurettede. Tiltalte har købt en båd hos Person 3 i By 1. Det kan
godt have været ved 22.30-tiden om aftenen. Tiltalte husker ikke, om Vidne 4
var med. Tiltalte husker ikke, om han har snakket i telefon med Person 1 om
det. Tiltalte kender en der hedder Person 4 - kaldet "Navn 3". Tiltalte ved ikke,
om Person 4 er rockerrelateret, men måske.

Tiltalte har om forhold 4 forklaret, at han havde købt de to krysantemum-
bomber.

Tiltalte har om forhold 5 forklaret, at han ikke har kendskab til den fundne
kokain.

Foreholdt fil 1, side 2046, har han forklaret, at han kender den kasse, der er på
billedet. Han plejer at have specialværktøj liggende i kassen. De gummi-
handsker der var i kassen er tiltaltes. Digitalvægten har ligget i en skuffe. Han
bruger den til når han har købt et par gram kokain for at se, om han er blevet
snydt. Skeen kender han godt. Den er fra hans hus. Han har haft spist koldskål
på stedet, og har haft noget opvask stående. Der var ikke det værk-tøj han skulle
bruge i kassen, og han kiggede ikke nærmere i den. Det var mørkt. Den
vakumpakker der var i laden brugte han til kød. En vakumpose med kokain-
rester siger ham ikke noget. Kniven er hans spejderdolk, som han har haft siden
han var 12 år. Han har brugt den til at hakke kokain op med. Alt der er i
værkstedet er hans ting. Tiltalte ville ikke afgive forklaring i grundlovsforhøret,
da hans advokat havde rådet ham til ikke at sige noget.



/

side 11

Det er også på råd fra hans advokat, at han ikke har villet udtale sig til politi-et.

På forsvarerens forespørgsel har han ad forhold 2 og 3 forklaret, at han blev
kontaktet af Vidne 4. Han ved ikke, om hun har kontaktet andre end ham. Vidne
4 kom en tidlig morgen. Vidne 4 var ked af det, da hun kom. Hun havde om
aftenen været udsat for et seksuelt overgreb. Den pågældende skulle have
prøvet at kysse hende, tage kvælertag m.m. Person 1 kom bare forbi tiltaltes
ejendom. De overvejede om de skulle melde det til politiet. Det skulle de nok
have gjort. De besluttede at "tage fat" i personen. De prøvede at snakke med
vedkommende og finde en løsning. Der var overvågning på Shell tanken, og det
var bevidst de valgte tanken, for så kunne der ikke ske noget. Tiltalte og Person
1 var de første der ankom. Så kom Forurettede sammen med en kammerat.
Tiltalte kendte ikke Forurettedes kammerat, men havde set ham en gang før.
Det var Person 1 der førte samtalen med Forurettede. Stemningen var passende.
Tiltalte hørte ikke hele samtalen, da han stod og talte med kammeraten.
Kammeraten blev der også hele tiden. Det var tiltalte og Person 1 der forlod
stedet først, og de andre efterfølgende. De kørte hjem og snak-kede med Vidne
4. Hun var stadig ked af det. Hun havde mærker på halsen. De blev enige om, at
det var bedst at få det ud af verdenen. Forurettede havde trukket en klub fra By
1 ind i det. Person 1 og tiltalte var sammen og fik en opringning. Tiltalte blev
vred over det med klubben, og skrev en sms til Forurettede. Klubben trak sig fra
forehavendet. De aftalte at mødes ved Rema 1000. Der var 3-4 unge mennesker
i den bil Forurettede ankom i. De andre kørte fra stedet. Der var en diskussion
mellem Vidne 4 og Forurettede. Forurettede blev ked af det, fordi han godt
kunne se, at det var forkert det han havde gjort. Forurettede tilbød 15.000 kr. og
sagde undskyld til Vidne 4. Vidne 4 var lidt ligeglad med pengene. Vidne 4 ville
blot have en forklaring på, hvorfor Forurettede kunne finde på det. Forurettede
sagde, at han havde 15.000 kr. liggende derhjemme. Pengene skulle gå til
psykolog. Forurettede afleverede dog aldrig de 15.000 kr. Snakken var ikke
aggressiv, og der blev ikke truet med noget.

Tiltalte har vedrørende forhold 5 forklaret, at han blev anholdt den 22. sep-
tember 2020 tidligt om morgenen. Politiet holdt i vejen, og han var ved at køre
ind i dem. De sagde, at han var anholdt for afpresning. Politiet sagde, at de
havde en kendelse til at ransage, og det var i orden. Han fortalt hvor kry-
santemumbomberne var, og hvor hans pølsemandsposer var. Det var for at hans
mor ikke skulle opdage noget. Pølsemandsposerne har han købt med kokain i.
Laden ligger 2 billængder fra huset han bor i. Han bruger laden til opbevaring
af reservedele og værktøj m.m. Der var lidt rodet. Laden var ikke aflåst. Der er
andre end tiltalte der har haft deres gang i laden. Hvis folk skal låne værktøj af
ham, så ringer de bare, og så kører de ud til laden. Han kører træktortræk, og de
låner værktøj af hinanden, dem der har samme interesse. Den blå kasse er hans
kasse. Han flyttede ind i 2016, og da var kassen der. Han bruger
engangshandsker fordi han roder med motorer og olie. Han vil ikke have allergi
overfor det, og der er derfor han bruger handskerne. Han har mange sorte
plastikposer. Tiltalte har ikke lagt den sorte pose i bunden af



/

side 12

den blå kasse. Han ved ikke, hvem der har lagt kokain der.

Foreholdt fil 1, side 2098 - fotos fra hans værelse - er der ganske rigtigt nog-le
pølsemandsposer. Det er tiltaltes poser. Hans mor ved ikke, at han tager stoffer.

Vidne 2 har som vidne forklaret, [ Dørlukning ]



/

side 13

[ Dørlukning ]

Vidne 3 har som vidne forklaret, at hun boede på



/

side 14

Adresse 1 i Slagelse op til sin anholdelse. Vidne 2 opholdt sig på ad-ressen. De
havde et forhold. Vidnet kendte ikke noget til de papkasser, som Vidne 2 har
opbevaret på adressen. Om lørdagen før hun blev anholdt gik hun og ryddede
op sammen med sine forældre. Hendes søn og Vidne 2 var der og-så. Hun
skulle fraflytte ejendommen. Der kom to biler til stede. Hun sagde hej til dem.
Det var to mænd og en kvinde, som hun ikke har set før. De snakkede kortvarigt
sammen. Hun ved ikke, hvor længe de var på stedet. Hun så ikke at de kørte
igen. Hun vidste ikke, hvad de skulle. Hun gik ud fra, at de bare skulle kigge på
noget værktøj, som de eventuelt skulle købe. Hun ved hvem Person 2 er. Han er
Vidne 2's barndomsven. Vidne 2 kørte hen for at mødes med Person 2. Hun blev
dog ikke involveret i så meget. Hun havde forstå-et på Vidne 2, at han lavede
opgaver for Person 2. Vidne 2 var meget presset og ked af det.

På advokat Ole Kjærs forespørgsel har vidnet forklaret, at hun har været sig-tet
for besiddelse af 70 kg amfetamin. Hun er blevet dømt for en mindre mængde.
De to mænd der kom stod foran en stor SUV. Pigen sad ovre i en bil. Vidnet så
ikke, om hun kom ud af bilen.

Vidne 1 har som vidne bekræftet, at han i en tilståelsessag er blevet dømt for at
have transporteret 50 kg amfetamin. Han var påvirket, og husker ikke så meget.
Han havde et kæmpe narkomisbrug, og kan ikke huske noget. Han har taget
narko gennem 8 år. Han husker ikke, om de var flere om transporten. Vidnet
kender Tiltalte 2 og Tiltalte 1. Han havde et forhold af en slags sidste sommer
til Tiltalte 1. Han husker ikke, om Tiltalte 2 og Tiltalte 1 var med sidste år på
turen. Vidnet husker intet om et Netto-lager. Han hus-ker ikke, om han har talt i
telefon med Person 1 eller Tiltalte 2 om et sådant lager. Han kender ikke til et
økonomisk mellemværende mellem Tiltalte 1 og Tiltalte 2. Han passede sit job,
men det var vanskeligt for ham på grund af narkomisbruget. Han ved ikke om
nogen har haft forbindelse til Saudarah. Han var påvirket 24 timer i døgnet, og
derfor er det vanskeligt at huske no-get.

Anklageren har foreholdt vidnet dele fra forklaringen som gengivet i  i rets-bog
af 22. januar 2021 - fil 4, side 104, i hans egen straffesag.

"Han havde et meget stort stofmisbrug på det pågældende tidspunkt og havde af personer i
det narkonetværk, hvor han købte stoffer til sig selv, fået til opgave at observere, at det
rigtigt for sig.

.......

Han vidste ikke i forvejen, hvilket eller hvor meget stof der skulle hentes på Adresse 1.

........

Han gik ud af bil nr. 2 på Adresse 1 og så at en person, der allerede var på stedet,



/

side 15

placerede to papkasser i bil nr. 1.

........

Der kan godt have været 25 kg. i hver papkasse, men det kan også have været 20 kg.

........

Han var fortsat passager i bil nr. 2 og kan ikke huske, hvilken af bilerne der kørte forrest.

........

Han blev sat af ved sin bopæl i Køge og kan ikke huske om kasserne kom op i hans
lejlighed.

........

Han fik 50 gram kokain til sit eget misbrug for at udføre observationsopgaven."

Vidnet kan ikke huske at have forklaret som gengivet, men hvis det står der, så passer
det nok.

På advokat Anders Riisagers forespørgsel har vidnet forklaret, at han tog meget kokain
på daværende tidspunkt. Han har været clean i 8 måneder nu. På forespørgsel om det
han har forklaret dengang i princippet godt kan have været forkert har han bekræftet
dette..

Forurettede (navne- og adressebeskyttelse) har som vid-ne for lukkede
døre forklaret, [ Dørlukning ]



/

side 16

[ Dørlukning ]



/

side 17

[ Dørlukning ]



/

side 18

[ Dørlukning ]

Vidne 4 har som vidne forklaret, at hun kender Forurettede. Hun har kendt ham
i omkring 7 år. De har bare været ven-ner. De mødtes en aften sidste år i august.
Forurettede havde regnet med, at de skulle have sex, og det ville vidnet ikke.
De havde skrevet sammen inden mø-det. Der havde været seksuelle undertoner
i beskederne fra Forurettedes side.



/

side 19

Forurettede tog kvælertag på hende, og prøvede at få en hånd ned i trusserne på
hende. Han kyssede hende også. Hun sagde fra overfor Forurettede. Vidnet
søster dukkede op på et tidspunkt. Hun er i dag 17 år. Vidnet bad søsteren gå.
Hun bad ikke sin søster om hjælp. Vidnet har ikke anmeldt episoden til politiet,
da hun ikke havde lyst til det. Vidnet kender Person 1, som er en af hendes
venner. Vidnet har fortalt Person 1 om episoden med Forurettede. Det gjorde
hun dagen efter. Hun har kun nævnt det for Person 1. Person 1 syntes ikke der
var i orden. Hun ved ik-ke, om han blev vred. Vidnet har ikke bedt Person 1
skaffe sig et beløb som kom-pensation. Vidnet kender Tiltalte 2. Hun har ikke
direkte sagt noget om epi-soden til Tiltalte 2. Vidnet var med ved Rema1000 en
lørdag aften. Person 1 var med og to andre personer. De kørte sammen. Vidnet
sad bagi i bilen. De skulle bare snakke om episoden. Ude ved Rema1000 stod
vidnet og Person 1 og snakkede. Den anden person stod et par meter væk fra
vidnet. Forurettede nævnte selv, at han ville betale 15.000 kr. til en psykolog.
Person 1 hørte det, og det gjorde den anden person også. Det var Forurettedes
egen ide. Der var ikke noget om, hvornår pengene skulle betales. Hun husker
ikke, om der var nogen der tog fat i Forurettede og ruskede ham. Vidnet talte
selv med Forurettede. Forurettede mente ikke at han havde været
grænseoverskridende. Hun husker ik-ke om hun tog til By 1 mandag aften. Hun
har måske været ude at køre med Person 1 i dagene efter. Hun husker ikke, om
hun har været i By 1 den 31. august 2021 sammen med Person 1 og Tiltalte 2.

Foreholdt fil 1, side 1980, en liste med navne og adresser på Forurettedes
familie og venner, har vidnet oplyst at det er en liste hun har skrevet. Den er
lavet, fordi hun ikke altid kunne få fat på Forurettede. Hun husker ikke, hvad
ideen med listen var. Hun husker heller ikke, hvornår hun lavede listen. Hun har
lagt den i en bil hun var ude at køre i. Hun har ikke lavet listen fordi Person 1
bad hende gøre det.

Hun kender en person kaldet "Person 4". Han har ikke haft noget med episoden
at gøre. Hun ved ikke, om "Person 4", Person 1 eller Tiltalte 2 har banderelatio-
ner.

Foreholdt fil 1, side 2237, har vidnet oplyst, at hun ikke havde lyst til at udta-le
sig. Hun blev sigtet, men hun ønskede fortsat ikke at udtale sig.

På advokat Anders Riisagers forespørgsel har vidnet forklaret, at de skrev over
Messenger og aftalte at mødes. Nedenfor hendes mors opgang stod vid-net og
så, at Forurettede kom gående imod hende. Hun stod og røg en cigaret. Der gik
ikke særlig lang tid, før han tog kvælertag. Han gjorde det mens han kyssede
hende. Han stod bag ved hende med armen rundt om. De har tidlige-re haft
kysset for 4 år siden. Kvælertag indgik ikke der. Vidnet prøvede at ta-ge
Forurettedes hånd væk, men det hjalp ikke. Hun sagde nej. Forurettede tog også
hænderne ned i bukserne på hende mens han stod bag ved hende. Vidnet sø-ster
kom og afbrød. Vidnet bad ham gå. Han gjorde det igen. Forurettede havde
sagt, at beskederne skulle slettes, da han havde en kæreste. Vidnet havde
mærker på halsen og på armen bagefter. Vidnet blev ked af det. Hun søgte



/

side 20

hjælp. Hun ringede til Person 1.

Foreholdt fil 1, side 1868, en afskrevet telefonsamtale mellem hende og Person
1:

"Vidne 4: Ja?
Person 1: Hej ... Hvad så?
M: Hvad laver du?
N: Hvorfor ... jeg er lige kommet hjem med Nulle
M: Nå, okay
N: Hvad laver du?
M: Ligger (utydeligt)
N: Hvad?
M: Jeg ligger bare og ligger
N: Hvorhenne ... i By 1 eller Taastrup eller?
M: By 1
N: Ja, okay, hvad så, er den helt gal?
M: Øh, et par (utydeligt) ting (utydeligt) i nat
N: Nå, hvad er der sket?
M: Jeg mødte (utydelig - dårligt forbindelse)
N: Du ... du er nødt til at snakke, så jeg kan høre dig
M: Jeg siger, jeg mødtes med en af mine gamle kammerater, og så var han rigtig stiv
N: Ja?
M: Og så fattede han ikke helt, at jeg ikke ville være sammen med ham, så han tog fat i mig
og sådan noget
N: Nej?
M:Jo
N: Hvad skete der?
M: Han tog kvælertag på mig og han holdte mig fast
N: Ja ... hvad skete der mere?
M: Og så kom min søster, og så stoppede han, men jeg har fucking ondt i halsen idag
N: Hvor var du henne?
M: Hvad?
N: Hvor var du henne? På Old eller hvad?
M: Nej, nede foran mig selv
N: Og hvem er han?
M: En der hedder Forurettede
N: Nå, okay, men han var en kammerat?
M: Hvad?
N: Og han var en kammerat?
M: En gammel ... vi snakkede ikke rigtigt sammen mere, (utydeligt) min klasse da han ...
han stod også ... så jeg ikke viste hans kæreste beskederne, og fik mig til at slette dem og alt
muligt, han er syg oven i hovedet
N: Okay, hvad har dine bekendtskaber sagt til det dernede?
M: Jeg har ikke sagt det til nogen, jeg ringede bare til dig og så gik jeg op og lagde mig og
så snakkede jeg med Person 5
N: Åh for helvede mand, hvis jeg havde hørt det noget tidligere, havde jeg kørt derned jo ...
er du okay?
M:Nej
N: Men du er jo nødt til at fortælle det til nogen dernede, jeg ... jeg kan godt køre ned og
ordne dit problem, det er intet problem ... men det er lige hvad du ønsker M: Hvad?
N: Hvad ønsker du i den her sammenhæng? Fordi ham der skal ikke have lov til det der



/

side 21

M: Det ved jeg ikke
N: Gjorde han andet?
M: Hvad?
N: Gjorde han noget andet?
M: Han kyssede
N: Noget andet?
M: Han prøvede på (utydeligt) men det nåede han så ikke
N: Nå, okay, det grænser jo til voldtægt det der mand
M: Hvad?
N: Det grænser sig til voldtægt jo
M:Ja
N: Er du sød at sende et billede af ham til mig?
M: Hvad?
N: Er du sød at sende et billede af ham til mig?
M: Jeg har ikke noget (utydeligt)
N: Han bruger vel Facebook eller et eller andet?
M: Hm ... men han (utydeligt) på Facebook
N: Hvad?
M: Han har ikke noget profilbillede på Facebook
N: Nå, okay, har du en adresse på ham?
M: Hmhm
N: Der må være nogen dernede, der kender ham
M: (utydeligt)
N: Hvad?
M: Jeg siger, jeg ved også godt, hvor han bor, men jeg kan ikke hans adresse N: Nå, okay,
og han kommer stadigvæk sammen med hende der?
M: Hvad?
N: Og han kommer stadigvæk sammen med hende der?
M:Hm
N: Ja, okay, er det noget, du vil have jeg skal tage mig ar!
M: Det ved jeg ikke helt endnu
N: Det er jo sådan rimelig aktuelt, at det sker hurtigt
M: Hvad?
N: Det er sådan rimelig aktuelt, at der sker hurtigt, har du snakket med din mor om det?
M: Jeg kan slet ikke høre, hvad du siger
N: Jeg siger, har du snakket med din mor om det?
M: Nej, jeg har kun snakket med dig og Person 5
N: Tror du ikke du skulle fortælle hende det?
M: Nej
N: Hvorfor? Skal han have lov til at gøre det der på andre?
M: Næ, men han spurgte mig selv ... sådan til sidst ... så siger han "ah men, jeg håber ikke
det var for meget", så sagde jeg bare nej nej, og så gik jeg N: Men det er jo klart ... du
bliver nervøs jo, nej, men det er sygt det der jo, det er fucking sygt .... ååårrrhhh mand ...
hvor gammel er han?
M: Det ved jeg ikke ... 22, 21, 22 eller sådan noget ... jeg ved det ikke
N: Okay, bor han for sig selv?
M: Nej, han bor hos sine forældre sammen med sin kæreste
N: Ja okay
M: Men jeg tænkte lidt, at jeg ville køre til Ringsted ... op hos Person 5 N: Vil du .... ja,
okay, hvordan kommer du derop?
M: Jeg har min mors bil
N: Ja okay, så vi mødes deroppe, så kan vi snakkes ved om det, for et eller andet skal der
ske IDAG .... ikke?
M:Jo
N: Men ... i mine øjne er der 2 muligheder, enten kan du fortælle det til nogen ikke også?
Ellers kører vi derned og hilser på ham



/

side 22

M: Lad os snakke om det senere
N: Ja, det er i orden, jeg vil godt lige have et tidspunkt du er deroppe? M: Der går ikke så
længe, før jeg kører, men jeg tror Person 5 hun sover
N: Ja, det er i orden
M: Okay
N: Okay, hey
M: Hey"

har hun bekræftet, at det er hende der taler med Person 1. Hun mener at sam-
talen  fandt sted dagen efter. Hun ved ikke, hvordan mødet ved Rema1000 kom
i stand. Det var meningen, at de skulle mødes for at Forurettede kunne sige
undskyld. Hun kørte afsted sammen med Person 1. Hun ved ikke, om det var
Tiltalte 2, der var med. Stemningen var trykket. Der var ingen der var op-
hidsede. Vidnet deltog ikke i hele samtalen. På et tidspunkt satte hun sig ind i
bilen. Forurettede var sammen med et par andre personer. Forurettede hoppede
ud af bilen. Der gik et par minutter, så hoppede vidnet også ud af bilen. De talte
sammen. Hun husker ikke det hele. Hun sagde, at han var gået over hendes
grænse. Hun sagde, at han skulle lade være med at hyle. Forurettede bragte selv
15.000 kr. på banen. Hun var ligeglad med pengene. Hun ville bare have en
undskyldning. Forurettede stod lige overfor vidnet, Person 1 stod lidt skråt
overfor, og den sidste person stod lidt væk. Der blev ikke fremsat trusler, og
heller ik-ke udøvet vold. Man kørte hver til sit stille og roligt.

Der er under sagen dokumenteres fotos og afspillet aflyttede telefonsamtaler.

Der foreligger afskrift af de aflyttede telefonsamtaler, og disse afskrifter
gengives neden for:

Fil 1, side 1057:

"Vidne 1: Hej du
Person 1: (utydeligt)
M: hva' så - er du ude at køre (utydeligt)?
N: ja, ja, det kan jeg love dig for
M: nå, er den helt gal?
N: ja, jeg får bare snart en hjerneblødning
M: nå, ja, det kan jeg næsten forstå. Øh .. jo, jeg skal bare lige ha' fat i hende - øh .. jeg ved
bare ik' øh .. vil du .. skal du bare ha' hendes nummer? Så ringer jeg lige og siger, at du får
det, (utydeligt) så kan I selv aftale et eller andet N: hvem er det?
M: det er hende, der har den
N: Person 6?
M:ja
N: ja, okay
M: det er .. hvad hedder det? Hende der har den
N: okay
M: fordi at øh .. når hun er kommet fra arbejde af og kommer hjem og sover hos mig, så har
det bare været nemmere (utydeligt) herovre
N: ja, ja, selvfølgelig - selvfølgelig - selvfølgelig
M: og den anden nøgle er herovre
N: okay
M: der er lidt langt, tænker jeg



/

side 23

N: ja, det tænker jeg, du har helt ret i
M: så men jeg ringer lige og siger at øh .. du lige får hendes nummer, så kan I selv lige
aftale et eller andet - jeg ved ik', hvordan (utydeligt)
N: det er i orden (utydeligt)
M: (utydeligt) hej
N: hej"

Fil 1, side 1058:

"Tiltalte 1: Det er Tiltalte 1
Person 1: det er Person 1
S: hey
N: heeej. Det var noget med, du havde en nøgle?
S: ja
N: hvor er du henne i verden?
S: hva'?
N: hvor er du henne i verden?
S: øøhh .. Roskilde øhm .. jeg kan bare komme til Køge med den N: det må du meget
gerne, når du har tid
S: yes, øh .. jeg skal bare lige tage sol, så kører jeg dernedad
N: du er en skat - tak for det
S: det var så lidt
N: det er godt, hej
S: hej"

Fil1, side 1059:

"Tiltalte 1: Hey
Person 1: hej, de sku' være der nu
S: oookay, hvilken bil?
N: en Audi
S: sort?
N:ja
S: så tror jeg, jeg har set den
N: det er bare super
S: yes, hey
N: forresten har du fået alt, hvad du sku' ha'?
S: nej
N: hva' mangler der?
S:2
N: stadig 2000?
S:ja
N: det får jeg styr på til dig
S: yes, tusind tak
N: det er godt - ik'?
S: yes, okay
N: det er godt
S: hej
N: hej, hej"

Tiltalte 1 har forklaret, at det var nøglen til Vidne 1's lejlighed. Vidne 1 var i
Jylland. Det er tiltalte og Person 1 der taler sammen i den sidste samtale. Det er
de penge som Tiltalte 2 skyldte hende det omhandler. Vidne 1 har fortalt til
Person 1, at tiltalte havde penge til gode.

På forsvarerens forespørgsel forklarede hun, at det var første gang hun talte



/

side 24

med Person 1. Hun har tidligere haft mødt ham, hvor hun var ude og spi-se med
Person 1 og hans søn.

Fil 1, side 1060:

"Vidne 1: Hej skat
Tiltalte 1: hej . Øh .. kan du ik' lige høre Navn 4, om han har fjernet den lås fra det
lager der?
M: ååhh , øh .. jo , det kan jeg godt
S: tak, fordi nu .. jeg har sagt til ham, jeg har opsagt det - og nu har de ringet til mig og
sagt, at der har været en ny kunde ude og sige , at der stadig hænger lås på M: ååhh, jo, jeg
får lige fat på S: yes, tak for det M : det er i orden, hej
S: hej"

Tiltalte 1 har forklaret, at Tiltalte 2 blev kaldt for "Navn 4".

Fil 1, side 1061:

"Vidne 1: Øøhh" det du ringede om i går, ved du, om der er kommet styr på det? Tiltalte 1:
ja - men hvad?
M: (utydeligt) - hva'?
S: nå, ja, jeg har fået afmeldt
M: nå, super, jamenjeg har haft ringet
S: nej
M: til ham, og så regner jeg med
S: jamen, jeg ved ik' m ..
M: der sker
S: jeg ved ik', om låsen er blevet fjernet jo
M: nå, ja, ja - han spurgte bare mig sådan, om de ik' bare fjernede den selv, og så siger
jeg, "det ved jeg ik' altså - hvorfor fanden har  ik' os' bare gjort det - som jeg sagde?"
S:ja
M: så .. men jeg har ik' øh .. lige tjekket op på det øh .. vi har haft pænt travlt i dag, og vi er
først lige kommet hjem nu her - jeg har lige været i bad nemlig S: ja
M: så jeg skal nok lige tjekke op på det i morgen, hvis det er
S: jamen, jeg mangler os' stadig at få de 2 af dem
M: åh, for helvede - jamen, det
S: jamen, Person 1 han har taget fat i dem
M: har han?
S: ja, ja
M: nå, okay
S: eller det gør han i hvert fald
M: nå, du har snakket med ham? Øøhh ..
S: ja
M: ja, super, og tusind tak, fordi du gad at hjælpe ham
S: fordi han spurgte, om der var styr på det hele, så sagde jeg, "næ, der mangler stadig
2" (utydeligt)
M: ja, men det er os' op ad bakke
S: ja
M: håååh,ja,ja - nå, men så skal han nok sørge for det- ja



/

side 25

S: (utydeligt). Øj, håndbremsen ned til stranden. Nå, jeg vil køre ind og købe smøger, skat
M: ja, men det er i orden, skat, daaar .. god aften, lad os snakkes i morgen S: ja, sov godt øh
.. find lige (utydeligt)
M:ja, i lige måde
S: hjem torsdag eller fredag
M: jamen, det finder jeg ud af i morgen der, så skal jeg nok lige skrive - eller ringe S:
(utydeligt)
M: (utydeligt), skat, hej"

Tiltalte 1 har forklaret, at hun var sammen med Vidne 1 på daværende
tidspunkt. Tiltalte husker ikke, om Vidne 1 havde en forbindelse til lageret. De
"2" hun snakker om er de 2.000 kr. hun mangler at få. Person 1 havde taget fat i
Tiltalte 2 for at få ham til at betale.

Fil 1, side 1063:

"Vidne 1: Hvad hedder det? (Utydeligt) med ham der i går?
Tiltalte 1: hva'?
M: har du fået løst det med ham endnu?
S: nej
M:nå
S: han svarer mig ik'
M:nå
S: skrev os' til ham i går aftes, og han svarer mig ik' igen
M: hm - det er lidt op ad bakke
S: øøhh .. ja, for jeg har brug for pengene
M:ja- det kan jeg sgu godt forstå
S: hva'?
M: ja, det kan jeg da godt fors"
S: (utydeligt)
M: så. Vil ik' noget, jeg ville bare høre, hvad du laver
S:mm
M: så jeg ville bare ringe til dig - så det var bare det
S: jeg kan ik' høre halvdelen af, hvad du siger
M: jeg siger, jeg ville bare ringe til dig og så bare høre, hvad du laver, det var bare det
S: nåh
M: sådan, men vi kan jo bare snakkes
S:ja, okay
M: medmindre du har noget at sige - det ved jeg ikke
S: (utydeligt)
M: hva'?
S: det ved jeg ik' - troede du sku' snak' med Person 1
M: at jeg sku'?
S: om i tirsdags
M: med hvad?
S: om ham
M: ja, jeg fik lige noget andet, jeg sku' lave i steden for - der fik jeg ligesom lige at vide at
min øh .. svoger har kræft
S: mm, ja, undskyld, det havde jeg ikke lige tænkt over, at det var den dag M: og jeg har ik'
rigtig lige set ham siden, jeg har været pænt meget sammen med min familie
S: mm,ja
M: så hvad tænkte du da på?



/

side 26

S: nå, men du sagde bare, du sku' snakke med ham der i tirsdags M: nå,ja,ja,jeg snakkede
os' hurtigt med ham ,jeg spurgte bare ik' ind til Tiltalte 2
-det troede jeg selv i havde styr
S: hva'?
M: det troede jeg selv, I havde styr på
S: nej, han har ik' styr på en skid
M: øh .. lige nu i verden det er mit mindste problem
S:hm
M: så han har måske en (utydeligt) der er under et år tilbage at leve i, så .. så det er ik'
særlig fedt
S: nej - det ved jeg godt
M: så .. sådan er det jo. Var der andet, du ville sige?
S: næ (utydeligt)
M: men øh .. så snakkes vi da bare
S: ja, men det gør vi
M: hey
S: hej"

Fil 1, side 1067:

"Vidne 1: (Utydeligt)
Tiltalte 1: (utydeligt)
M: hva'?
S: dav
M: heeej
S: heeej (utydeligt)
M: j o, jo, det var bare for at høre, hvad han sagde og (utydeligt) S: nå, jamen øh .. han har
ik' sagt noget, fordi han svarer mig ik'
M: nej , det ku' jeg ligesom regne ud på det sidste snap, jeg lige har modtaget
S: (utydeligt)
M: så skrev jeg bare, hvis du ik' vidste, hvad du skulle, så var du da velkommen til at
komme forbi
S: men jeg er kommet hjem nu
M: nå, det vidste jeg jo ik'
S: hm
M: så .. det var da os' kun bare, hvis det var
S: ja. Så men hvis jeg var ham, så ville jeg nok gi' pengene til jer (utydeligt) M:jeg blander
miiig .. a .. altså jeg blander mig kun i det for din skyld S: mm - bare for hans egen skyld så
ville jeg i hvert fald ik' selv komme med dem i morgen
M: næ, ville han selv .. skrev det, eller hvad?
S: men han har jo ik' skrevet noget - han skrev
M: (utydeligt)
S: til mig, han sku' lige bruge 5 minutter, og så ville han køre op og hæve dem M:ja
S: så sagde jeg fint, så bliver jeg i Ringsted, jeg venter på .. jeg venter ved Netto -så går der
to timer yderligere
M:ja, okay
S: så er jeg først sur, så begynder jeg at ringe til ham, og han tager ikke telefonen, han
lægger på, og han svarer mig ik', når jeg skriver til ham
M: ja, okay - var det ham selv, de~ kom med (utydeligt)
S: jeg skrev til ham, "hvad laver du?", så skrev han, "er på vej hjem - har penge til dig", så
skrev jeg, "okay, super, jeg holder der og der", "jamen, jeg skal lige hjem først, og så skal
jeg op at hæve" , fair nok så venter jeg ved Ringsted ved Netto M: han er sikkert faldet i
søvn den tos' men øh .. derfor skal han stadig svare



/

side 27

S: (utydeligt) for jeg sku' os' ud med nogle andre penge
M: skal du?
S: han sku'
M: nå, ja, ja - sagt jeg har meldt mig lidt ud af alt det der lige for tiden S: hva'?
M: som sagt jeg har ik' rigtig.. jeg ved ik' rigtig lige, hvad der foregår lige for tiden S: nej
M: så
S: men øh .. han skal virkelig håbe på, jeg kommer i bedre humør inden i morgen -og han
skal være glad for, han faktisk ik' dukkede op i dag, for ellers så havde jeg hakket ham en
på siden af hovedet
M: det er vel fortjent, tænker jeg, for det synes jeg da, det er S: (utydeligt) - at jeg skal
sidde og vente i to timer ved Netto, det gider jeg
simpelthen ik' - ik' bare han siger, der lige går 5 minutter og så sk .. jeg bare lige skal hæve
- han spurgte endda, om han ku' overføre dem til mig, så siger jeg, "gu' fanden kan du røv,
du kan komme herop t il mig"
M: det er unødvendigt for alle parter at vente
S: mm - så ..
M: det (utydeligt) er bare dumt, mere er der ik' at sige øh .. jeg synes, det er total latterligt
S: nå
M: synes jeg bare, det er noget lort, at alt det der et sket
S: hvad?
M: jeg siger bare, det er noget lort, at det er trukket helt derud S:ja
M: så
S: ouh (fon.), det er det
M: men øh ..
S: jeg har bare (utydeligt) ham (utydeligt) mig han skal ringe til og regne med næste
gang i hvert fald
M: nej, men det (utydeligt) det for alle andre altså, han kommer til (utydeligt) for det
der, og så ødelægger man ligesom fremadrettet
S: jeps
M: der er en grund til jeg ikke rigtig snakker lige i øjeblikket S: nå. Av
M: så
S: (utydeligt)"

........

"S: Jeg tror, han er faldet i søvn, men jeg ved det ik', hans .. åbner slet ik' mine beskeder
M: efter du holdt derude, eller hvad?
S: ja, men jeg skrev til ham, jeg var ved Netto, og så har jeg ik' hørt fra ham siden M: højst
sandsynligt er han faldet i søvn
S: det er bare irriterende
M: helt vildt - især når du faktisk lige havde mulighed for det, uden der var nogle andre
S: hva'?
M: og så når du havde muligheden for det, mens du var alene S: det er det
M: hva'?
S: det er det
M: nåh
S: men han spurgte jo, om han ik' ku' overføre dem til mig, jeg sku' bare ha' sagt ja



/

side 28

M:ja
S: det irriterer mig lidt, jeg ik' gjorde det
M: (utydeligt) tror du får dem
S: hva'?
M: tror du ik' på, du får dem - eller står du og skal bruge dem lige nu? S: mm, jeg står sådan
set og skal bruge dem (utydeligt)
M:ja
S: altså og nu har holdt det hen så mange måneder efterhånden, så jeg gider snart ik'
finde mig i det mere
M: nej, det kan jeg sagtens (utydeligt)
S: (utydeligt) mmm
M: jeg har sagt (utydeligt) få noget og .. og køre mig herind til København, når det er
S: hva'?
M: jeg har sagt, du godt nok os' sku få noget for at køre mig derind S: nåh
M: men jeg har stadig kun kontanter, jeg har ik' fået noget (utydeligt) eller kode til mit kort
S: nej
M: så hvis du bliver helt på røven, ved du, hvor du må hente dem S: hm?
M: så hvis du bliver helt på røven, så må du .. ved du, hvor du kan hente nogle
S: mm, ja. Hmm."

........

"M: Så har du en masse køreture tilgode, tror jeg
S: hva'?
M: så tror jeg, du har en masse køreture tilgode (utydeligt)
S: åhja - sådan er det
M: ja - men øh .. du må jo lige skrive noget om status (utydeligt) normalt med det der -
hvad der sker med ham
S: altså jeg har stadig ik' hørt fra ham
M: jeg tror heller ik', du hører fra ham i dag, jeg tror først, du hører fra ham i morgen
S:mm
M: hvis han har sovet - så
S: kan jeg pænt stå og (utydeligt) lidt på ham i morgen
M: mm - (utydeligt)
S: mm - sådan er det
M: mm
S: ja, ja
M: men jeg vil ik' forstyrre dig, hvis du skal til at læse bog eller i seng S: nåååh, det går nok
M: (utydeligt) - det er da altid noget"

Tiltalte 1 har forklaret, at hun ikke ved, hvad det er for nogle kø-reture der
snakkes om. Det kan hun ikke huske.

På forsvarerens forespørgsel har hun forklaret, at Vidne 1 skulle til fødselsdags-
fest i København, Hun kørte ham derind. Vidne 1 sad og viftede med en 500 kr.
seddel, men den ville hun ikke have. Den "han" der omtales er Tiltalte 2. Til-
talte fik tandpine, og skulle have en rodbehandling. Det ville koste 3.560 kr. Det
havde hun ikke penge til, og var derfor interesserede i at få sit tilgodeha-



/

side 29

vende fra Tiltalte 2. Hun har tidligere talt med Vidne 1 om, at hun havde penge
til gode hos Tiltalte 2.

På advokat Anders Riisagers har hun forklaret, at hun fik 3.000 kr. af Tiltalte 2.
Hun ved ikke, hvorfor hun fik 3.000 kr. i stedet for 2.000 kr.

Fil 1, side 1873:

"Person 4: Hej brormand
Person 1: Hvad så brormand, hvad laver du?
H: På vej til frisør.
N: Det skal salme også passes.
H:Mmh.
N: Hvad skal du lave idag?
H: Konfirmation, det sagde jeg til dig igår.
N: Nårh ja. Hvad tid skal du til det?
H: Kl. øhhh. Jeg skal være oppe ved kirken kl. to eller sådan noget tror jeg.
N: Nårh okay. Så behøver du ikke at tænke på det.
H: Hmh?
N: Så behøver du ikke at tænke på det. Det er bare en af mine piger der er forsøgt voldtaget.
Jeg tager selv derned.
H: Hvorhenne?
N: By 1.
H:Øhm.
N: Jeg klarer den selv. Det var kun hvis du ikke lige havde noget at lave.
H: Jamen øh. Ellers så skal jeg. Det bliver svært al nå mand.
N: Ja, det bliver svært at nå det hele. Vi kan jo se hvad tid du er færdig med
konfirmationen. Ej, det bliver først sent jo.
H: Narh, jamen jeg kan sagtens ... Jeg kan sagtens køre på et tidspunkt.
N: Jamen vi kigger nå det. Jeg prøver lige at arrangere det. Først skal jeg lige have hans
adresse og sådan noget. Han bor hjemme hos sine forældre.
H: Men altså. Før du tænker at han skat· ha\e en, så er det bare at tage ham jo. N: Jaeh. De
får to muligheder. Øhh. Enten bliver han meldt, og så bliver vi der.
Ellers må han jo betale, hvad sådan noget nu koster.
H: Ja.
N: Ikk?
H: Ja altså, hvis jeg kører derned, koster det ham lynhurtigt sådan en tier der.
N: Jah, det også mildt sat ikk.
H: Jo.
N: Lige præcist.
H: Person 7 lad vær at råb (rettet mod sin søn)
N: Men jeg vender lige tilbage til dig.
H: Ja. Men mor er er udenfor (rettet mod sin søn)
H: Hvad hedder det. Jamen jeg skal nok køre derned. Jeg vil bare gerne lige lande til
konfirmationen, så jeg lige er startet. Så kan jeg altid lige drible derfra når vi har spist og
sådan noget ikk.
N: Jojo, vi kigger på det, vi kigger på det, vi kigger på det.
H: Øhm. Men jeg ved ikke hvor meget det haster.
N: Nej nej, så meget haster det heller ikke.
H: Altså, det ændrer jo ikke på at det er sket jo, kan man sige.
N: Overhovedet ikke, overhovedet ikke. Så hvis det er omkring aftensmadstid eller derefter,
så er det det.
H: Mmh,mmh.
N: lkk.



/

side 30

H: Det deromkring.
N: Jamen det fint. Det siger vi.
H: lkk.
N: Det iorden.
H: Det godt bror.
N: Så må du have en god konfirmation.
H: Mmh. Vi tales senere."

Fil 1, side 1876:

"M: Det er Forurettede.
N: Det er Person 1.
M: Hej Person 1.
N: Er du på vej mod Ringsted?
M: Vi holder oppe i Ringsted. Jeg har lige fået et par kammerater til at køre mig. N: Det er
da bare i orden. Hvor i Ringsted holder du?
M: Jeg kender ikke rigtig Ringsted, men jeg holder nede ved Rema 1000. Så er der sådan et
skilt, hvor der står By 6 (fon) oven over.
N: Okay, nåh dernede ... bare bliv der. Jeg kører lige ud og henter pigebarnet. M: Ja, hvad ...
skal mine kammerater ikke køre en tur så? Og så jeg bare venter her eller hvad?
N: Jo, det kan du også. Det styrer du helt selv.
M: Skide godt.
N: Ellers vent lige 10 min, så kan det også være, jeg giver dig en adresse, så kan de bare
køre dig derover. Det bliver stadig oppe omkring byen.
M: Helt sikkert. Jamen, jeg kommer derhen, hvor I gerne vil have.
N: Det er godt.
M: Skide godt. Hej.
N: Hej."

Fil 1, side 1878:

"Person 4: Ja?
Person 1: Hvad så, er du stadigvæk til konfirmation?
H: Ja.
N: Nå okay, så er det ligemget.
H: Okay.
N: Det godt, hej.
H: Hej."

Fil 1, side 1881:

"Person 1: Det er Person 1
Tiltalte 2: ja men det kan jeg sgu høre
N: ja men jeg er blæsende på vej hjem fra København af
V:ja
N: men jeg er først lige sluppet inde fra Person 8 af nu nemlig V: shit mand
N: såh - øh sender du en adresse til ham der?
V: diskret adresse ikke ?
N: var? - jo
N: jeg tænkte den du sendte mig sidst var egentlig fin bare skriv den ordentlig til ham
V: jamen jeg ringer hare til ham og siger det
N: og så prøver jeg lige og få fat på Person 4, for de må godt holde ham tilbage indtil jeg er
der
V: var?



/

side 31

N: jeg ringer lige til Person 4, men jeg når ikke og være der inden han er der jo, så du må
godt lige holde ham tilbage til jeg er der
V:jaja
N: ikke
V:jo
N: fordi han har kvajet sig big time ham der
V: det har han, jamen skal jeg selv aftale med Person 4 eller hvad? N: ja jeg giver lige
Person 4 et kald og beder ham om og ringe til dig
V: ja gør det ikk
N: hey
V: hej"

Fil 1, side 1885:

"Person 1: Hvad så bror?
Tiltalte 2: den går direkte på telefonsvarer nu
N: nårh ja bare vent lidt, bare vent lidt, jeg har lige en anden i røret, så jeg ringer til dig ti
over
otte, hvis ikke han har kontaktet dig
V: okay
J: okay ville ham den anden komme '?
V: var?
J: ville ham den anden ku' komme ?
V: nej han er i gang med og flytte for sin mor
J: nå okay
V: såh
J: ja det i orden
V: hej"

Fil 1, side 1886:

"Person 4: Ja.
Person 1: Ja.
H: Hvad så?
N: Har du lid til at køre med senere?
H: Hvad?
N: Har du tid til at køre med senere?
H: Øhh derned?
N: Ja.
H: Jamen øhh. Jeg tænker vi skulle slå hovederne sammen inden.
H: Hører du?
H: Hallo?
N: Ja, nu kan jeg høre dig.
H: Hvad hedder det. Mmh. Fordi jeg snakkede lige med, hvad hedder det, med dem
dernede fra du ved.
N: Ja.
H: Øhh. Sagde del var nok måske en dum ide.
N: Nårh nej, det er ikke dernede, det ikke dernede. Det en gang længere, det en gang
længere. Det er ham der har ...
H: Nårhjaja, så jeg med. Jaja, det må jeg bare gøre når jeg er færdig her.
N: Hvis du har tid?
H: Jaja. Jeg vil skyde på at vi er færdige om, hmm, lidt over en time vel måske. N: Ja, det
fint.
H: Halvanden.
N. Det fint, for jeg pakker lige et par biler.
H: Ja.



/

side 32

N: Så det ser ud af. Så det ser lidt godt ud.
H: Jaja, lige præcist.
N: Okay.
H: Ikke noget problem.
N: Det godt bror. Og hvis øh, hvis øhh Person 9 eller en eller anden er frisk, så bare tag
dem med.
H: Ja.
N: Det kan jeg forklare dig når vi ses.
H: Ja.
N: Det godt bror. Hey.
H: Godt hej."

Fil 1, side 1888:

"Tiltalte 2: Ja.
Vidne 4: Hej. Skal jeg hente dig, eller hente mad først?
V: Af hvad siger du til mig?
M: Det fordi jeg skal... Han siger jeg skal hente dig, men jeg skal lige op i, ind i Ringsted
by og hente noget mad, så skal jeg hente det først, eller dig først? V: Du henter bare det
mad først.
M: Okay, jeg kører fra By 5 af nu.
V: Ja aftale. Hvor er han henne?
M: Han kører i den anden bil. jeg kører i Audien.
V: Okay.
M: Han skulle lige (utydeligt) andre.
V: Ja. Hej.
M: Hej."

Fil 1, side 1889:

"Vidne 4: Hej.
Tiltalte 2: Hvor langt er du?
M: Jeg kører inde fra Ringsted af nu.
V: Hva?
M: Jeg kører inde fra Ringsted by af nu.
V: Når du kører herud mod mig nu?
M:Ja.
V: Det iorden. Hej.
M:Hey."

Fil 1, side 1990:

"Person 1: Bror.
Person 4: Hvad så?
N: Hvad så?
H: Hvad er planen?
N: Planen er, øhh, at jeg tænker at du kører med en af os.
H: Ja.
N: Tænker ikke, at der er nogen grund til at din bil kører rundt dernede.
H: Nej.
N: Jamen øhh, så kør over og mødes med Tiltalte 2 og sådan nogle, så mødes vi i By 5. H:
(Snakker til nogen i baggrunden) Okay øhh. Jeg går med ud og siger farvel. Jeg går med ud
og siger farvel skat. Det gør vi. Vi ses.
H: (Snakker til nogen i baggrunden) Hvad hedder det, jeg finder ... 2 sekunder bror. I find
some guys who can help you wednesday with table in the ... Ja. I will find



/

side 33

some guys. So just say when you are ready, then I find some guys ... Person 10. Vi ses. H:
Nå bror, hvad hedder det... Hvor er de henne de andre?
N: Jamen ring til Tiltalte 2, han har min bil.
H: Jeg ringer til ham. Jeg ringer til ham.
N: Hej.
H: Hej"

Fil 1, side 1891:

"Person 4: Ja
Tiltalte 2: Ja, hvad så?
H: Hvor er du henne?
V: Jeg er derhjemme
H: Okay.jamen, har du hans bil eller hvad?
V: Øh ja, men hun skal med åbenbart også, men hun har købt mad og sådan noget, det her
det bliver en midnatsforestilling mand, det er jo til grin mand H: Nå
V: Og hun er ikke engang kørt, for at det ikke skal være løgn
H: Og det skal være idag?
V: Ja, jeg gider bare ikke sådan noget, når det bliver så sent her pga vi skal æde og sådan
noget, det er bare igang, videre, action
H: Ja
V: Nak, videre
H: Ja,ja men jeg kommer ud til dig nu
V: Ja, så kører vi bare sammen, jeg magter ikke det her øh ... sådan noget ...
H: Jeg kommer ud til dig nu
V: ... (utydeligt) kællinger noget
H: Jeg siger, jeg kommer ud til dig nu
V: Hej
H: Hej"

Fil 1, side 1893:

"Person 1: Hvad så?
Vidne 4: Tiltalte 2 er gået i seng.
N: Ej, Tiltalte 2 er kraftedeme ikke gået i seng.
M: Jo, Person 4 er lige kommet, så jeg har sagt han skulle gå ind til ham.
N: Ej, nu stopper han kraftedeme.
M: Har du den der nøgle?
N: Jeg har den ikke i min pung, jeg sidder og kigger nu, den skal ligge i den bil der.
M: Jamen jeg ved ikke hvor den ligger, jeg har kigget alle steder. Jeg har kigget i
handskerummet og de to rum mellem sæderne og ved askebægeret. Og jeg ved godt hvad
for nogle nøgler du snakker om, men jeg ved ikke hvor de er.
N: Ja, jeg ved det heller ikke, de skulle have været i den bil.
M: Jamen jeg ved ikke hvor jeg skal kigge så. Jeg har også kigget i bagagerummet. N: Ja.
Ja. Så må de vente.
M: Ja. Hvad skal vi?
N: I skal komme til By 5.
M: Okay, men skal jeg køre Audien eller skal jeg bare køre med Person 4? N: Kør i
Audien, hans bil skal ikke med.
M: (snakker til en i baggrunden) vi skal køre i den her.
N: Medmindre han vil have den med selvfølgelig.
M: Hvad?
N: Medmindre han vil, øhm selv vil køre i den.
M: Ja, du får ham lige.



/

side 34

Person 4 får Vidne 4's telefon.

Person 4: Ja, hvad så?
N: Hvad så?
H: Hvad så, hvaeeeh. Men vi kan jo ikke være ... Jeg ved ikke. Vi er fem mennesker her.
N: Er I fem mennesker der?
H: Nåh, vi er kun tre der skal af sted åbenbart.
N: Ja, jeg tror ikke nogle af de andre tøsebørn skal med. Det kan jeg ikke se nogen grund
til.
H: Nej.
N: Så. Var Tiltalte 2 gået i seng?
H: Det ligner jo kraftedeme en hel skrammelplads inde i den her bil her.
N: Det også en lorte bil.
H: Jeg tror bare vi kører i min.
N: Det iorden. Fik du Tiltalte 2 op eller hvad?
H: Jaja, han er stået op.
N: Var han gået i seng?
H: Ja. Ved ikke om han lige tog sig en morfar.
N: Nåh okay, det iorden, vi ses om lidt.
H: Ja, hvor henne?
N: By 5.
H: Okay. Jamen jeg jo nødt til nok at køre ned til (utydeligt} N: Af hvad?
H: Jeg er nødt til at køre ned og tanke jo.
N: Nårh jamen det kan du bare gøre hernede. Det tror jeg også de andre skal.
H: Jamen er der Circle K dernede?
N: Nej, det er der ikke. Vi må bare vente på jer.
H: Fordi at, øh. (noget utydeligt)
N: Kan du nå motorvejen? Den ved Tappemøje.
H: Jaja, men den koster jo også I 2kr.
N: Jaer, men så tag den anden, tag den anden. Vi venter bare på dig. Intet stress. H: Yes.
N: Okay?
H: Hej."

Tiltalte 2 har på forsvarerens forespørgsel til fil 1, side 1885, forklaret,  at det
var ham der deltog i samtalen, som fandt sted 2 dage efter episoden i forhold 2
og 3. Det var Person 1 han talte med. Han kan ikke hus-ke, hvad de talte om.
Han har ikke nogen ide om, hvad de andre samtaler handler om.

Fil 1, side 1879:

"Tiltalte 2: Ja, det Tiltalte 2.
Vidne 4's telefon bliver besvaret af Person 1: Det Person 1.
V: Hvad så?
N: Hvad så? Du må godt lige ringe ham der op, hvis du har mulighed for det.
V: Lige nu?
N: Ja, så hurtigt som overhovedet muligt. Eller bare skriv en besked til ham. Inden klokken
otte i aften, skal han have været her. Og så skriver du til ham "der er ikke nogen der kan
hjælpe dig din lille hund"



/

side 35

V: Hvad?
N: Og så skriver du til ham, at der ikke er nogen der kan hjælpe ham, øhh, han er en lille
hund.
V: Ja en lille luder.
N: Ja det må du godt kalde ham, men øhh, bøsserøven, han er ligesom prøvet at gå til andre
grupperinger og se om de kunne hjælpe ham.
V: Mener du det?
N: Ja, så han skal bare være heroppe kl. olie.
V: Hold da op. Mener du seriøst det?
N: Tiltalte 2 gør nu bare som jeg siger til dig, jeg kører bil.
V: Ja, selvfølgelig.
N: Og så kan vi snakkes ved lidt senere om det lidt senere.jeg er lige ved at sprænge i luften
nemlig.
V: Ja, det iorden.
N: Det godt, hey."

Fil 1, side 1883: (Anklageren har oplyst, at der er byttet om på personerne, så H er
Tiltalte 2 og V er Person 4 - kaldet "Navn 3".)

"H: Hva så fyr?
V: Hva så?
H: Du har godt lige fået det at vide ikk?
V: Hva?
H: Du har lige snakket med ham ikk?
V: Nej, ikke andet end ... han sagde bare, jeg skulle ringe til dig.
H: Vi skal lige ud og holde ham der hen, indtil han kommer hjem. Han er her kl. 8 ude på
Sorøvej.
V: Okay
H: Så vi skal lige få ham til at blive der, indtil Person 1 er hjemme.
V: Hvem er det?
H: Det er ham der fra By 1.
V: Ja, okay.
H: Ham der der lige har dummet sig ekstremt meget.
V: Du kan ikke holde ham inde eller hva?
H: Jojo, men han bedte også dig om at komme. Jeg ved ikke hvorfor.
V: Ja ... mcn jeg er i gang med at flytte lige nu.
H: Nå ... for helvede ... det er sgu da rigtigt, du er ikke færdig med det endnu. Jamen ved du
hvad, jeg klarer det selv så altså.
V: Jamen, så må jeg komme ... hvornår er han hjemme igen? Person 1? H: Jeg ved ikke ...
han er på vej fra København. Vi skal mødes derude med ham der kl. 8.
V: Jamen, er han derude kl. 8 eller hva?
H: Ja. det håber jeg for ham.
V: Ja, men jeg står lige midt i et flyttelæs nu, så det kan jeg kræftedeme lige nu. H: Nej, det
har jeg fuldstændig glemt du. Det må du altså undskylde.
V: Ja ja. Så men ring hvis der bliver noget.
H: Det er i orden. Hej.
V: Hej."

Tiltalte 2 har forklaret, at det er ham og Person 1, der taler sammen i den første
samtale. Vidnet sendte en besked til Forurettede på Person 1's foranledning.
Den anden samtale er mellem tiltalte og Person 4. Person 4 kom dog ikke med,
da han var ved at flytte. Han husker ikke, om de skulle til By 1. Han husker
ikke, hvad samtalen gik ud på. Han husker heller ikke, om han og Person 1 tog
til By 1 den pågældende



/

side 36

aften.

Tiltalte 1 er ikke tidligere straffet.

Hun har om sine personlige forhold forklaret, at hun er 21 år gammel. Hun
boede til leje i Holbæk, før hun blev varetægtsfængslet. Hun boede alene. Hun
har ingen børn. Inden hun blev anholdt var hun i gang med videreuddan-nelsen
inden for sikkerhedsvagt. Det er hendes ønske at blive uddannet som
sikkerhedsvagt. Hun var ansat hos G4S. Hvis man er straffet kan man ikke være
ansat hos G4S. G4S tjekker 10 år tilbage og tjekker også sociale medi-er. De er
meget strikse. Hun skulle når hun blev 30 år uddanne sig indenfor selve G4S.
Hun vil godt kunne komme tilbage til G4S, hvis hun bliver frifun-det. Hun har
ikke sin bopæl mere. Hendes nærmeste familie bor på Amager.

Tiltalte 2 er ikke tidligere straffet.

Han om sine personlige forhold forklaret, at han er 23 år gammel. Han har
ingen børn. Han har ikke nogen kone. Han ejer en ejendom sammen med sin
mor. De købte ejendommen i slutningen af 2016. Han var i lære på daværen-de
tidspunkt og var 19 år. Det er ude på landet. Hans fritidsinteresser er
træktortræk. Der er træk hver anden weekend. Han er udlært entreprenør-og
maskinmekaniker. Han har brugt mange tusinde timer indenfor traktor-træk.
Der var også stumper og dele, som man bruger til træktortræk på hans ejendom.
Man lånte af hinanden, og folk kunne komme og gå i laden. Han st-artede sit
eget firma i 2017/2018. Han var da stadig i lære. Han arbejdsdag var kl 5 til 19-
20-tiden. Han var indlejet under andre virksomheder, og det var lange
arbejdsdage. Hans indtjening var god. Han kunne godt leve af det. Han er
allerede blevet tilbudt arbejde 2 steder når han kommer ud igen.

Tiltalte 1 har under denne sag været frihedsberøvet fra den 1. ok-tober 2020.

Tiltalte 2 har under denne sag været friheds-berøvet fra den 22. september 2020.

Rettens begrundelse og afgørelse

Forhold 1

Vidne 1 er ved en tilståelsessag dømt for at have trans-porteret 50 kilo
amfetamin ved den transport, som de Tiltalte 1 og Tiltalte 2 har erkendt at have
deltaget i, dog uden at de har erkendt at



/

side 37

have vidst, at det drejede sig om transport af narkotiske stoffer. Tiltalte 1 har
forklaret, at hun slet ikke tænkte, at der kunne være noget ulovligt ved
transporten, og Tiltalte 2 har forklaret, at han troede at det drejede sig om
tyvekoster. Transporten er foregået ved, at Tiltalte 2 (som chauffør) sammen
med Vidne 1 er kørt i en større  bil til adressen, hvor amfetaminen blev
opbevaret, sammen med Tiltalte 1, der kørte i sin egen mindre bil. Derefter har
Tiltalte 2 og Vidne 1 læsset 2 kasser med amfetamin ind i Tiltalte 1's bil,
hvorefter Tiltalte 1 kørte til en adresse som hun i forvejen var gjort be-kendt
med som destination, mens Vidne 1 og Tiltalte 2 fulgte efter i den større
bil.  Retten anser det for ganske usandsynligt, at Tiltalte 2 ikke har vidst, hvad
denne særprægede transport drejede sig om, ligesom mange op-lysninger i
sagen indikerer, at også Tiltalte 1 har haft en egentlig viden og dermed et
direkte forsæt. Det synes efter de afspillede telefonsamtaler og det efterfølgende
forløb hvor Tiltalte 1 er trådt til og har været været be-hjælpelig ved leje af og
udleveringer fra et lager rimeligt at antage, at Tiltalte 1 har udført transporten af
amfetamin mod en betaling, der ligger ud over 100 kr. og en pose cement. Det
bemærkes i den forbindelse, at Tiltalte 1 taler med andre personer om penge,
hun har til gode, og endnu ikke har fået, selv om hun efter sin forklaring i retten
blot modtog et tilgodeha-vende hun havde fået fordi hun løbende havde lånt sin
ven Tiltalte 2 penge. Så-fremt Tiltalte 1 trods alle indiakationer ikke har haft en
egentlig og fuld-stændig viden om, hvad det var hun transporterede, har hun
efter rettens op-fattelse i hvert fald indset muligheden for, at det var narkotika,
og har accep-teret denne mulighed.

Begge de tiltalte anses med disse bemærkninger for skyldige i tiltalen.

Det tilføjes, at retten ikke har anset det således, at der er indgået en ulovlig
aftale med Vidne 2. Den afgivne vidneforklaring indgår dog som det ses ikke
som en central del af rettens begrundelse.

Forhold 2 og 3

Efter vidnet Forurettedes sikre og troværdige forklaring, sammenholdt med
Tiltalte 2's egen forklaring om at have sendt Forurettede den SMS, der er omtalt
i forhold 3, anser retten det for bevist, at hændelses-forløbet er som beskrevet i
anklageskriftet. Tiltalte 2 har ved sin tilstede-værelse og dermed en del af
trusselsbilledet gjort sig skyldig som beskrevet  i forhold 2, og ved sin
tilstedeværelse og dermed en del af trusselsbilledet, samt ved at have sendt den
nævnte SMS, kan han  også anses for at være skyldig i forhold 3. Truslerne og
afpresningen har haft alvorlige følger for Forurettede, der har frygtet for eget og
pårørendes liv og velfærd, og han har der-for holdt sig skjult, ligesom politiet
har udstyret ham med en overfaldsalarm. Under hensyn til beløbets størrelse
sammenholdt med disse særlige forhold findes der at foreligge skærpende
omstændigheder, og forholdet er derfor med rette henført under straffelovens §
286.

Forhold 4



/

side 38

Tiltalte har uden forbehold erkendt sig skyldig . Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig

Forhold 5

Der er hos Tiltalte 2 i dennes boks i dennes lade sammen med tiltaltes ef-fekter
fundet en større mængde kokain, og der findes intet i sagen der tyder på, at
denne mængde stof skulle være placeret mellem tiltaltes effekter af en anden
person uden tiltaltes vidende, og han anses derfor for skyldig i tiltalen.

Straffen for så vidt angår  Tiltalte 1 fastsættes til fængsel i 5 år, jf. straffe-lovens
§ 191, stk. 2, jf. stk. 1, 2. pkt., jf. lov om euforiserende stoffer § 3, jf. § 2, stk. 4,
jf. bekendtgørelse om euforiserende stoffer § 27, stk. 1, jf. § 3, jf. bilag 1, liste
B nr. 29.

Retten har ved fastsættelsen af straffen på den ene side lagt vægt på den sto-re
mængde amfetamin, og på den anden side, at tiltalte ikke synes at have haft en
central placering i den ulovlige virksomhed.

Straffen vedrørende Tiltalte 2 fastsættes til fængsel  i medfør af straffelovens §
191, stk. 2, jf. stk. 1, 1. pkt. og 2. pkt., jf. lov om euforiserende stoffer § 3, jf. §
2,  stk. 4, jf. bekendtgørelse om euforiserende stoffer § 27, stk. 1, jf. § 3, jf.
bilag 1, liste B nr. 29 og nr. 66, alt jf. straffelo-vens § 88, stk. 1, 2. pkt.,
straffelovens § 266, jf. § 23, stk. 1, § 281, nr. 1, jf. § 286, stk. 1 og
fyrværkeribekendtgørelsens § 75, stk. 1, nr. 3, jf. § 13, stk. 1.

2 dommere stemmer for at fastsætte straffen til fængsel i 13 år jf. de nævnte
bestemmelser.

1 dommer stemmer for at fastsætte straffen til fængsel i 14 år, jf. de nævnte
bestemmelser.

Der gives dom efter stemmeflertallet.

Alle dommere har ved fastsættelsen af straffen for Tiltalte 2 lagt vægt på den
betydelige mængde amfetamin og den betragtelige mængde kokain, samt
grovheden af forholdene 2 og 3.

Retten tager påstanden om konfiskation til følge, jf. straffelovens § 75, stk. 1 og
stk. 2.

Thi kendes for ret:



/

side 39

Tiltalte 1 skal straffes med fængsel i 5 år.

Tiltalte betaler sagens omkostninger.

Tiltalte 2 skal straffes med fængsel i 13 år.

Hos tiltalte konfiskeres 2.050 kr., 2 stk. krysantemumsbomber, 752,6 gram
kokain, emballage hertil, en vakuumpakker, 2 stk. digitalvægte og låg hertil, en
ske, en kasse med gummihandsker, en kniv med hylster samt 2 stk. poser med
”snifferør” og ”pølsemandsposer” .

De tiltalte skal betale sagens omkostninger.

Dommer



/